Järgnev saade on valminud tänu J.Meyeri teenistuspartnerite toele.
IGAPÄEVAELU RÕÕMUD
Mäletan, kui Jumal hakkas mulle esimest korda rääkima
igapäevaelu nautimisest.
Ma polnud kunagi pidanud seda võimalikuks
ja arvasin, et selleks peab tegema midagi ülierilist ja märkimisväärset.
Jah, sa võisid ehk nautida reedet, mil palka maksti,
aga ometigi mitte aega esmaspäevast neljapäevani!
See polnud ju ometi võimalik!
Võib-olla võisid nautida oma puhkust,
aga nii, kui see läbi sai, olid omadega jälle lääpas,
sest suur töökoorem ootas likvideerimist
ja järgmise puhkuseni oli 50-52 nädalat aega.
Mul polnud aimugi,
et võiksin nautida toidupoes käimist või liikluses liiklemist;
et Jumal annab mulle selleks väe.
Mõistad sa, et sulle on antud vägi nautida lihtsaid, väikesi asju,
mis teised ajaks igavusest hulluks.
Sa võid nautida seda kõike seetõttu, et Jumal elab sinus ja Ta on rõõm.
Rõõm Issandas on meie tugevus
ja sa võid õppida tundma rõõmu ka iseendast.
Sa oled Jumala looming - loodud Tema enda käte poolt.
Sa ei ole mingi juhus ega tööõnnetus,
vaid Jumal on sind planeerinud ja loonud.
Ja isegi kui su vanemad ei tahtnud sind, Jumal tahab sind!
Ja isegi kui su elu algus pole olnud roosiline,
saab Jumal siiski anda sulle imelise lõpu.
Kuid sa ei tohi anda Jumala osas alla.
Jumal ei anna sinu osas alla,
mistõttu sina ei saa seda ka Tema osas teha.
Teate, mida imelist ma olen Jumala kohta õppinud?
Sa võid ehk öelda,
et oled keeranud tuksi Jumala plaani oma elu suhtes.
No oletame, et Tal oligi plaan A ja sa lasid selle kõige täiega õhku.
Selle tagasi saamiseks on juba liiga hilja.
Kuid ma olen Jumala kohta õppinud seda,
et kuna Tema on Jumal,
siis Ta võib võtta plaani B
ja muuta selle paremaks, kui plaan A seda eales olnud oleks,
või isegi kui plaan A oleks toiminud.
Seega mu sõnum on: plaan B on parem!
Kui me aga anname alla ja jääme oma olukordade alla,
neisse kuidagi üha enam vajudes...
"Kui ma ainult oleks..." või "Kui ma ainult poleks..."
"Kui ma vaid oleks läinud ülikooli..."
"Kui ma vaid oleks sündinud mõnda teise perekonda..."
"Kui mul oleks rohkem raha..."
"Kui ma vaid oleks sündinud hõbelusikas suus..."
Usun, et see kõik on põhjuseks,
miks Jumal valib kõige ebatavalisemad inimesed,
tõstab nad üles
ja teeb uskumatult imelisi asju nende läbi,
sest Ta tahab, et Sa teaksid, et Temaga on kõik võimalik!
Aamen?
Minu venna elu oli traagiline raiskamine.
Siinkohal ei taha olla ebaviisakas, aga...see polnud Jumala süü.
Sa võid öelda, et see oli Saatana süü.
Noh, võib-olla...
Kuid peamiselt usun, et see oli mu venna enda süü.
Sest ta kuulis tõde,
ta elas meie juures 2 aastat ja reisis ringi koos meiega.
Ta kuulis ja teadis Jumala Sõna,
kuid ta ei rakendanud seda oma ellu.
Nii et kui kiusatus teda tabas, ei osanud ta sellega toime tulla.
On lausa hämmastav, mis võib juhtuda,
kui sa kiusatuse tekkides end veidi kõrvale tõmbad
ja endaga väikese jutuajamise maha pead.
Võtad endal natist kinni ja ütled: "Väike koosoleku aeg!"
"Lugu on nüüd nii, et oleme seda juba näinud ja kogenud
ega astu enam samasse ämbrisse.
Sellega on lõpp!
Mine tagasi ja käitu korrektselt!"
Aamen?
Mul oli kord tujudega korralikke probleeme.
Ma kunagi ei teadnud, mis tuju mul parasjagu olla võiks,
kuniks Saatan ütles mulle.
Olin iga päev kui ootel, et näha, kust miski tuju end ilmutab.
Kui hommikul ärgates Saatan ütles, et olen masendunud,
siis masendunud ma olin.
Ma ei teadnud, et Saatan kontrollib enamus mu mõtteid,
nii et mis iganes mu meeli täitis, selle ma ka vastu võtsin.
"Kust poolt tuul, sealt poolt meel."
Kuid tänu Jumalale,
et me võime uuendada oma meeli läbi Jumala Sõna,
õppides tundma tõde, mis teeb meid vabaks.
Tänu Jumalale selle eest!
Seetõttu ka, ükskõik, kui kaua sa poleks maadelnud mõne asjaga -
ära mitte mõtlegi vaid istuda seal ja öelda:
"Sa lihtsalt ei mõista mu probleemi!"
Tead, mis? Mul on ka raske olnud. Kohe täiega raske.
Paljud inimesed on kogenud elus väga palju halba,
kuid fakt on ka see,
et kui keegi on Kristuses, siis ta on uus loodu.
Me saame Temas uhiuue alguse.
Jah, me hing vajab ikka tervendamist,
kuid enam kui midagi muud, peame õppima,
kes me oleme Kristuses.
Kui sa vajad teatud arstiabi, siis hangi seda,
kuid ära lase olukordadel end kontrollida
ja endaga manipuleerida.
Ma ise pidin otsustama,
et Jumala abiga ma ei istu enam päevade viisi
iseennast haletsedes.
Saatan on enam kui meister kutsuma sind enesehaletsuse peole.
Kui oled tujukas ja torssis,
halva suhtumisega, kibestunud ja pettunud...
Kogu see jama...
Siis saa sellest üle!
"Jaa, aga see pole nii lihtne!"
Meid polegi võitud tegema kergeid asju.
Meid on võitud tegema raskeid asju.
Aamen?
Püha Vaim on meid võidnud ja andnud meile väe
raskete asjade jaoks.
Tead, mis?
Ma saan igati aru, kui sul on raske.
Ma mõistan, kui sul on valus ja sulle on haiget tehtud.
Võib-olla su mees jättis su koos lastega maha.
Ma saan aru, et see on südantlõhestavalt raske
ja ma ei püüa kuidagi moodi alavääristada selle koorma raskust.
Palun uskuge mind, kui seda ütlen.
Ma tean, mida see tähendab.
Kuid samas tean ka seda,
et varem või hiljem
tuleb saada Pühas Vaimus piisavalt vihaseks,
et saada tagasi oma elu.
Sa pead ütlema: "Ma ei kavatse enam istuda niisama,
lastes kõigil neil tunnetel valitseda ja kontrollida end!"
Jumal tervendab su katkised tunded ja mõtted;
Ta tervendab su elu,
et sul võiks olla kõige imelisem elu üldse!
Kuid sa ise pead ka selleks midagi tegema.
Enamat, kui vaid istuma käed rüpes ja laskma Saatanal end muserdada.
Kui Jumal hakkas mulle esimest korda elu nautimist õpetama,
mida ma polnud kunagi teinud.
Ma isegi ei teadnud, kuidas elust rõõmu tunda,
sest mul polnud korralikku lapsepõlvegi.
Pidin kandma vastutust alates ajast, mida üldse mäletan,
sest keegi ei võtnud hoolt mu eest.
Ja kui keegi tegigi midagi mu heaks, oodati selle eest alati vastutasu.
Nii et ma ei osanud nautida elu ega asju, mida tegin,
sest kogu mu väärtus ja enesehinnang tugines vaid mu tegudele.
Seniks, kuni tegin tööd ja saavutasin midagi,
tundsin end hästi,
kuid kui proovisin niisama elust rõõmu tunda,
tundsin end süüdi.
On siin veel kedagi sarnast?
Miks me seda teeme?
See on ju rumal! See on Saatanast!
Jeesus ütles, et Ta on tulnud selleks, et võiksime elust rõõmu tunda.
Jah, me peame ka töötama.
Selles pole kahtlustki!
Me peame tegema tööd ja tegema seda täiega!
Kuid me peame ka nautima oma töövilju.
Ja mitte vaid rabama, rabama, rabama.
Muud ei olegi, kui vaid üks suur töö rabamine.
Selles pole midagi halba, kui lubad ka endale midagi.
Ja kui sa ka naudid seda endale millegi lubamist.
Kuid mina ei osanud seda teha.
Ma nägin, kuidas Dave nautis oma elu,
samas, kui mina olin kogu aeg torssis, pahane ja erinevates tujudes.
Siis aga pahandasin Dave'i peale, et tal oli hea tuju ja mul polnud.
Kui paljud teavad, et kui sa ei naudi oma elu,
ajab sind täiega närvi, kui keegi teine naudib enda oma?
Olgem nüüd ausad!
Kui me ei naudi oma elu,
läheme närvi nende peale, kes seda teevad.
"Mida sa seal üldse rõõmustad?"
Seetõttu pidin end oma vaimus jõuliselt kokku võtma.
Ma ei räägi siinkohal jõulisest lähenemisest inimestele,
vaid jõulisest lähenemisest Saatanale.
Sest kui sa arvad, et Jeesusel polnud seda,
peaksid lugema teatud kohti Piiblist, mille oled ehk siiani vahele jätnud.
Matteuse 16:21-23 on lõik,
kus Jeesus püüdis Peetrusele midagi jagada.
Aeg oli ligi ja Jeesus pidi peagi kannatama ja surema.
Kuid Peetrus sõitles Teda, öeldes:
"Oh ei, Issand! Ärgu Sinuga seda küll sündigu!"
Ma muidugi ei tea täpselt, aga ma arvan, et seda öeldes
polnud Peetrus niivõrd mures Jeesuse, kuivõrd iseenda pärast.
Sest Peetrus teadis, et Jeesuse kaaskondlasena
võib ka tema saada osa Jeesuse tagakiusust.
"Oh ei, Issand! Ärgu seda ometigi sündigu! Oo ei!"
Kuid Jeesus reageeris koheselt, öeldes: "Tagane minust, Saatan!
Sa oled mulle kiusatuseks ja tee peal ees!"
Mis mõttes oli Peetrus Talle kiusatuseks?
Sest Peetrus püüdis takistada Teda täitmast Jumala tahet.
Peetrus ise ei saanud arugi, et ta on hingevaenlase käepikendus.
Kuid see on ka põhjus, miks Jeesus ei kõnetanud Peetrust,
vaid Saatanat, öeldes: "Tagane minust, Saatan!"
Me oleme liiga sageli ja kaua pahased inimeste peale,
selle asemel, et pahandada Saatana peale,
kes läbi nende inimeste tegutseb ja seeläbi me elusid kontrollib.
Sellest polnud mingit kasu, et oma isa vihkasin.
Tegelesin sellega palju aastaid.
Tema peale pahandamine ei toonud mulle head enesetunnet.
Kui ma aga talle lõpuks andestasin,
mõistes, et haiget saanud inimesed teevad ka teistele haiget
ja põhjus, miks isa mulle haiget tegi,
peitus selles, et kunagi kusagil oli Saatan kasutanud kedagi,
kes talle haiget tegi,
mistõttu kogu see lugu kandus muudkui põlvest põlve,
kuniks keegi otsustas öelda: "Nüüd aitab!"
"Ma ei lepi sellega enam,
vaid tõmban Kristuse vereliini üle kogu oma elu.
Kogu see lugu lõppeb nüüd siin ja see ei mõjuta enam minu lapsi."
Sa ei saavuta võitu seeläbi,
kui vahid iga päev seebikaid ja mugid samal ajal pontšikuid.
Osad meist tahavad omada meelevalda Saatana üle,
samas kui meil pole meelevalda
oma kraanikausi täie mustade nõude üle.
Aja hommikul jalad alla ja lahenda kõik oma segadused!
Jõua kohtumistele õigeaegselt!
Ära tule kirikusse 15 min peale teenistuse algust,
püüdes leida endale rahva seas kohta ja segades sellega 4-5 inimest.
Ära ka lahku varem, kui pastor ütleb "Ja lõpetuseks..."
ja pool kogudust tõuseb selle peale püsti.
Tead sa ka, mis tunde see kõnelejas tekitab?
See paneb juukseid katkuma,
sest sa püüad "maandada lennukit",
olles tiirlenud mõnda aega lennujaama kohal
ja püüdes aidata inimesi.
Kuid osa seltskonda lihtsalt tõuseb ja lahkub,
kuna tahab oma auto parklast kiiresti kätte saada.
"No aga ma ei taha oodata!"
Pead hoopis oma lihalikule loomusele ütlema:
"Istu ja ole vakka! Me jääme kuni lõpuni!"
Mul on täna lõbusam, kui ma arvasin.
Tore, et ma teile meeldin, sest muidu te vist ei taluks seda.
Kuid me vajame ka sellist sõna, kas pole?
Olgu siinkohal samas öeldud,
et ilma Jumala armuta ei suuda me midagi muuta oma elus.
Samas aga ei tee Jumal ka meie eest kõike ära,
lastes meil vaid käed rüpes istuda.
Me oleme Tema kaastöölised ja Ta liidab meid ühte endaga,
andes meile asjade ületamiseks vajalikku armu ja väge.
Kuid samas pead sa olema otsusekindel,
et sa tõesti tahad ületada neid asju.
Mõtle nende sõnade peale: vastu pidama, kannatlik olema,
vankumatu olema.
Piibel annab meile väga selgelt mõista,
et peame teatud asjadest vankumatult kinni hoidma
ja mitte minna laskma.
Kas keegi kogeb äkki oma vaimus,
et aeg on tuli taas lõkkele puhuda ja mitte lasta sel kustuda?
Tead, mis? Kui sul on pikka aega kõikvõimalikke raskusi,
hakkab see seesmine tuli vaikselt kustuma
ja sa oled omadega lääpas.
Seetõttu vajad ka üht korralikku Püha Vaimu õhutust, et öelda:
"Nüüd aitab! Ma ei lepi sellega enam! Jumal on minu poolel!"
Kuid tagasi elu nautimise juurde.
Püüan juba 8-ndat korda seda lugu rääkida,
aga kaldun muudkui teemast kõrvale.
Ma ei teadnud, kuidas oma elu nautida,
kuigi väga tahtsin.
Kogesin lausa, kuidas Jumal julgustas mind seda tegema.
Ja kui ma siis lugesin veel Piiblist,
et Jeesus suri selleks, et meil võiks olla elu,
mõtlesin endamisi: "Milline tragöödia see oleks,
kui ma veedan kogu oma elu seda nautimata!"
Jumal ei taha, et veedaksite kogu oma elu
millegagi võideldes.
Ta tahab, et oleksite võidupositsioonil
ja teaksite, et Jeesuse töö on juba lõpetatud
ja teie eest on juba kõik tehtud.
Ta tahab, et te naudiks igat hetke oma elust!
Seetõttu pidin ka mina võtma jõulise hoiaku Saatana suhtes.
Mäletan, kuidas läksin trepist üles
ja mul olid selleks päevaks juba teatud plaanid tehtud,
mida kavatsesin nautida.
Kuid siis korraga tabas mind süütunne.
"Mmm...ma peaks vist ikka rohkem tööd tegema."
Teate, mis? Ma olen üsna kõva töö rabaja,
mistõttu taoline mõte oli sulaselge rumalus.
See oli lihtsalt sulaselge rumalus panna tähele seda Saatana mõtet.
See oli naeruväärne.
Kuid ma olin kuulanud teda aastaid.
Kui hingevaenlane on su elus
juba pikemat aega jalga ukse vahel hoidnud,
ei kavatse ta ka lihtsalt alla anda.
Sa pead võitlema oma õiguste eest.
Ja ma olin enam kui otsusekindel, et hakkan oma elust rõõmu tundma.
Mul oli kõrini sellest, et kõik teised nautisid oma elu,
samal ajal, kui mina haletsesin end tänu pidevale töö rabamisele.
Samas polnud ma ka nõus sellest rabamisest loobuma,
sest selles peitus minu väärtus.
"Kõik teised naudivad elu ja mina pean üksi rabama!"
Kuid see oli minu ja mitte nende probleem.
See oli mu enda vastutus õppida nautima oma elu.
Nii ma siis seisingi seal trepil ja ütlesin kõva häälega:
"Ei!"
Õnneks olin küll üksi kodus,
aga ma oleks seda teinud ka siis, kui ma poleks olnud üksi.
Ma ütlesin: "Ei!"
"Pane tähele Saatan - ma õpin nüüd nautima elu.
Isegi, kui see on viimane asi, mida teen,
aga ma ei lase sul enam tümitada ennast."
Usun, et sel hetkel toimus vaimusfääris mingi oluline muutus.
Kuulsite te mind?
Te võite muuta midagi vaimusfääris.
Selleks ei pea kasutama jõulisi võtteid koduste peal,
kuna nad on seal midagi sassi ajanud.
Osad siinolijad mõtlevad juba endamisi:
"Aga nad alles saavad,
kui ma homme koju jõuan ja nad on kodu pea peale pööranud,
sest ma käskisin neil korda hoida."
Sa juba valmistud vägivaldseks etteasteks
valede inimeste vastu.
Nagu öeldud, mul on täna lõbus.
Te tehke ja arvake, mida tahate, aga mul on lõbus.
Mul on nüüd ülejäänud sõnumi jaoks vaid 5 minutit jäänud.
Ma lihtsalt püüan aidata teil selles väkk-tundest üle saada.
Ära lase Saatanal kontrollida end.
Tänu Jumalale, et on olemas meeleparandus,
kui midagi valesti teeme.
Tänu Jumalale imelise meeleparanduse anni eest
ja selle eest, et võime oma olukordadega Ta ette minna.
Me keegi pole täiuslikud ja me paneme ikka puusse,
kuid vähemalt ma ise olen otsustanud enda eest võidelda.
Võidelda oma õiguste eest,
seista vastu hingevaenlasele,
käia selles meelevallas, mille Jumal on mulle andnud.
Õppida nii palju kui võimalik oma imelise päästja ja Issanda kohta.
Tahan armastada Teda kogu oma südamest.
Samas aga tahan omada head suhet iseendaga,
sõdimata endaga või pahandamata enda peale.
Ma ei kavatse enam nokkida enda kallal,
leides endas iga päev 20 erinevat asja,
mille peale pahane olla.
Ma meeldin iseendale!
Mis veelgi enam - ma armastan iseennast Kristuses.
Mitte isekalt, aga normaalsel moel.
Tahan julgustada sind ütlema endale 3x päevas:
"Ma armastan Jumalat, oma elu, iseennast ja teisi inimesi."
Sa küsid nüüd: "On see ikka piibellik?"
Armasta Issandat, oma Jumalat, kogu oma südamega
ja kogu oma hingega ja kogu oma mõistusega!
Armasta oma ligimest nagu iseennast!" Matteuse 22:37-39
Tahan, et oleksid iseenda parim sõber!
Hakka endaga hästi läbi saama,
sest sa ei saa endast kunagi lahti, isegi hetkekski mitte!
Sa oled igaveseks enesega seotud!
Kogen kuidagi oma vaimus,
kui palju see muudaks osade inimeste eludes,
kui nad vaid saaks üle sellest vingumisest:
"Ma pole seda ja ma pole toda."
Selle asemel, et oma puudusi näha, hakka tähistama hoopis oma võite.
Ma veetsin kogu oma elu mõeldes sellele, mis ma pole.
Kuid tegelikult olen ma ustav,
ma olen tubli töötegija ega anna niisama lihtsalt alla.
Mulle meeldib anda ja aidata.
Igas ühes meist on nii palju head, kuid samas on meil hirm,
et kui me midagigi head enda kohta mõtleme,
läheme me üliväga uhkeks.
Teate, Jumal on enam kui võimeline korrigeerima meid,
kui kipume kalduma valet sorti uhkuse poole.
Kuid see on hoopis midagi muud, kui teada, kes sa oled Kristuses.
See pole mingi pühadus istuda ja halada selle üle,
kui halb sa oled.
Ma vihkan seda, kui mu lapsed on ebakindlad
ja tunnevad halvasti eneste suhtes.
Ma vihkan seda.
Ma palvetan nende eest ja tahan, et nad tunneks end hästi;
et nad teaks, kui väga armastatud nad on
ja kui võimekad nad on.
Ma tahan, et nad teeks suuri asju ja tõeliselt naudiks end.
Kui aga meie vanematena juba nii tunneme,
kuidas siis veel Jumal meie suhtes tunneb?
Hakka iseendaga hästi läbi saama!
Lõpeta iseenda solvamine selle kaudu, et oled enda vastu.
Sest kui sa ise pole enda poolt, siis kes seda üldse on?
Saatan kohe kindlasti mitte
ja ega teiste peale ei saa ka alati loota.
Maailmas on küll palju toredaid inimesi,
kuid sa ei saa ka alati sõltuda neist
ja loota, et nemad tekitaks sinus hea enesetunde.
Ma täitsin hiljaaegu ühte lihtsat ülesannet,
milleks polnud vaja ei Piibli ega konkordantsi abi.
Mõtlesin, et võtan tähestiku appi
ja kirjutan iga tähe puhul üles kõik head asjad, mis minus on.
Mida tean nii elukogemuse, kui ka Piibli põhjal endas olevat.
Kui aus olla, ma pidin lõpetama 1/3 tähestiku juures,
sest olin juba nii palju asju kirja saanud.
Tegin seda spontaanselt, ilma pikalt juurdlemata.
Ma olen võitud, võimekas, imeline,
Kristusesse juurdunud ja meelevalla omaja Saatana üle.
Olen õnnistus ja õnnistuseks.
Ma usun.
Olen enesekindel ja hooliv inimene.
Olen vaba hukkamõistust ja terviklik Jeesuses.
Olen pühitsetud ja eraldatud Jumala töö tarbeks.
Olen valitud, igapäevaselt muutuv,
kaastundlik, pühendunud, rahulolev, julge ja vapper.
Ma kuulen Jumalat ja olen täis usku.
Olen armastatud, vastuvõetud,
Jeesuses õigeksmõistetud ja Temas ristilöödud.
Ma näen hea välja, ma tunnen end hästi,
mul on jumalik tervis
ja ma ei näe nii vana välja, kui tegelikult olen. Halleluuja!
Olen võlgadest vaba,
pühendunud, distsiplineeritud, otsusekindel, hoolas, tark, tunnetav,
sõnakuulelik, alandlik, kannatlik.
Mul on soosing Jumala ja inimeste silmis.
Olen helde, varustatud ja andekas.
Ma julgustan inimesi, olen suurepärane ja väärikas.
Olen aus, tark, tugev, ustav,
kartmatu, rahulik, rõõmus
ja ma olen hea sõber.
Mu nimekiri jätkub veel veidi.
Oleme alles F'i juures ja järgmisena tuleb G.
Olen vaba ja patt ei valitse mu üle!
Olen lahke, õrn, armastav, jumalakartlik ja täis armu.
Olen armuline teiste suhtes.
Olen süüvaba, lunastatud, õigeksmõistetud ja hoitud Jumalas.
Olen tervendatud, mu süda on puhas
ja olen teel taevasse.
Olen usin töötegija ja täis usku.
Olen intelligentne
ja Jumala kuningriigi võtmed on mu käes.
Mu ihu on täidetud Jumalaga
ja ma tahan muutuda üha enam Jeesuse Kristuse sarnaseks.
Halleluuja!
Kõik see sama lugu kehtib ka igaühe teie kohta!
Loodetavasti tunnete end juba paremini?
Peategi tundma!
Nüüd aga tahan julgustada teid
minema koju ja koostama oma nimekirja.
Tehes seda A'st kuni Ü'ni.
"Mida ma saaks küll enda kohta Ü alt öelda?"
"Ma olen üliinnukas!"
Olen üliinnukas Issanda suhtes!
Aamen?
Olen üli-super Jumala väe kasutaja.
Aamen?
Üleloomulik.
Pole võimalikki, et kõik see hea, mida Jumalal on sinu kohta öelda,
võiks otsa saada.
Kuid tead, mis?
Sama palju halba on aga küll võimatu leida.
Sa lihtsalt ei leia nii palju halba.
Saatan on see, kes igasugu jama su mõtteisse toob
ja kui seda usud, hakkab see dikteerima kogu su elu.
Kui aga usud õigeid asju, hakkad ka elama õigesti.
Kui sa tead, kes sa oled Kristuses ja ütled selle ka välja...
Ma ütlesin neid asju 1000 korda välja, enne, kui isegi uskusin neisse.
"Ma olen Jumala õigsus Kristuses."
"Läbi Kristuse on mind õigeks tehtud Jumala ees."
Meie staatus Jumala ees on õige ja mitte negatiivne.
Ta vaatab su peale nii nagu Ta vaatas Jeesuse peale
ja ütleb: "See on minu armas poeg või tütar,
kellest mul on hea meel!"
"Kuidas küll saab Jumalal olla hea meel minust?"
Sa oled ju siin, kas pole?
Aamen?
Sa vaatad meid teleri kaudu praegu,
kuid sa ei teeks ju seda, kui sul oleks ükskõik Jumalast.
Jumal näeb meis head.
Ta ei vaata vaid selle peale, mis vajab endiselt veel muutmist,
vaid Ta näeb ka seda, kuhu omadega jõuame,
kui Ta meie osas alla ei anna.
Hea uudis on aga see, et Jumal ei anna sinu osas alla!
Tal on sinu jaoks teatud tegevused varuks
ja kui oled piisavalt jõuline Pühas Vaimus,
saavad need asjad ka tehtud.
Aamen.
Jumala lapsena on oluline teada oma väärtust
ja rakendada seda meelevalda, mille Jumal on sulle andnud.
Seetõttu ära sõdi iseendaga,
lastes Saatana hukkamõistvatel mõtetel
valitseda oma elu üle.
Täna pakume sulle 4-CD sarja "8 viisi elada konflikti vaba elu"
Lisaks sellele pakume sulle raamatut "Kahanda mind armastama"
Kõige olulisem asi, mida tegema peame,
on käima armastuses.
Osa sellest kätkeb endas ka iseenda õigesti armastamist.
Nii et naudi neid materjale.
Avasta rõõm,
mis lähtub armastavatest ja rahumeelsetest suhetest.
Ka neist, mis vahel kõige raskemad.
Tellides 4-CD sarja "8 viisi elada konflikti vaba elu",
saad kingituseks raamatu "Kahanda mind armastama"
Tellimisinfo on ekraanil.
Nad on kurvad ja kartlikud,
kuid kui lood nendega silmkontakti ja naeratad neile,
hakkavad nemadki naeratama.
Lapsed tulevad joostes su juurde ja lihtsalt naeratavad.
Seda kõike kogedes sattud sellest lihtsalt sõltuvusse.
J.Meyeri IT meeskond rabab kõige täiega,
et pakkuda teile uusi võimalusi, kiiremaid videosid ja palju muud.
Kas keegi tahab veel kohvi?
Kohe saab!
Vaata meie kodulehelt, mida uut on teoksil.
Olgu sul hea päev,
enne kui see veel alatagi jõuab!
Loe meie päevasõnu meie kodulehel.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.